Ресей банктеріне қолма-қол валюта сатуға тыйым салынды
"Ресей банктеріне қолма-қол валюта сатуға тыйым салынды" | "https://abai.kz/post/148456"
TITLE: Ресей банктеріне қолма-қол валюта сатуға тыйым салынды
URL: https://abai.kz/post/148456
META: "Ресей банктеріне қолма-қол валюта сатуға тыйым салынды" | "https://abai.kz/post/148456"
DATE: 09.03.2022
AUTHOR(s): Abai.kz
TOTAL WORDS: 90
TEXT: Ресей Орталық банкі Батыс елдерінің санкцияларына байланысты жаңа ереже енгізді. Банктерге азаматтарға қолма-қол валюта сатуға тыйым салды. Азаматтар есеп-шоттарынан 10 мың долларға дейін ғана ала алады. Бұл шектеу мерзімі әзірге 9 наурыздан 9 қыркүйекке дейін делінген. Орталық банк мәліметінше, тұтынушылардың есеп-шоттарындағы ақша сақталады. Тек беруге ғана шектеу қойылған. "Банктер шектеу енгізілген мерзімге дейін азаматтарға қолма-қол ақша сатпайды", - делінген хабарламада. Ал валютаны рубльге кез-келген уақытта айырбастауға болады. Сейсенбі күні АҚШ Ресейге қарсы жаңа санкция салды. Атап айтқанда, мұнай импортына тыйым салды. Сол күні ірі корпорациялар Ресейдегі жұмысын тоқтатқанын мәлімдеді. Abai.kz
